Pupu on virkattu paksusta villalangasta 5 mm koukulla. Paksulla langalla työ valmistuu nopsaan, ohuemmalla langalla pupusta tulee pienempi tai voit lisätä silmukka- ja kerrosmääriä. Neuloin pupulle ihanan pehmeän villapaidan, jossa käytin lankana kahta erilaista alppalankaa, Lang Yarnsin Novenaa ja Alpaca Superlightia - voisi melkeinpä sanoa että pikkuinen paita on luksusta! Lopputulos on nimittäin ylellisen pehmeä. En tietenkään ostanut pehmopupun vuoksi lankoja, vaan ne olivat jämiä neulomastani ihanasta pitkästä neuletakista, jota pääse katsomaan klikkaamalla tästä! Pupun paidasta tuli vähän reilun kokoinen mutta ilman sitä hän oli ihan nakuna, joten en raaskinut jättää sitä alastomaksi, talvi kun on...:) Kirjoitan teille ohjeen ylös, kysykää rohkeasti jos jotain epäselvyyksiä tulee. :) Niin ja kannattaa toki villapaitaa tehdessä mallata paitaa samalla pupulle, jotta paidasta tulee sopiva. Ohje löytyy postauksen lopusta.
Kysyttävää? Autan mielelläni. :) Kommentointi on muuten helpppoa, sen voi tehdä eri tavoilla, myös "vieraana" eli anonyymina. Tästä onkin tullut muutamia kysymyksiä. Kommenttikenttä pyytää täyttämään kaikenlaisia tietoja kuten sähköposti osoite, tähän kohtaan voi keksiä jonkin höpöhöpö- maili osoitteenkin, jos et halua jättää oikeita tietojasi. Tässä tiivistetysti ohjeet jos haluat kommentoida vieraana:
1. Kirjoita kommentti 2. Paina "tai rekistöröidy Disqusiin" alapuolella olevaa Nimi-kenttää 3.Kirjoita joku nimi/nimimerkki ja sähköpostiosoite (ei tarvitse olla oikea) 4. Valitse "kommentoin mieluummin vieraana"
virkkaus, neulonta, DIY